**Príloha č. 3**

**k nariadeniu vlády č. .../2009 Z. z.**

**ŠTÍTOK TÝKAJÚCI SA ROZMEROV**

* + - 1. Štítok, na ktorom sú uvedené údaje o vozidle, musí obsahovať tieto údaje:
1. názov výrobcu,\*)
2. identifikačné číslo vozidla VIN,\*)
3. dĺžku motorového vozidla, prívesu alebo návesu (L),
4. šírku motorového vozidla, návesu alebo prívesu (W),
5. údaje na meranie dĺžky jazdných súprav
	* + 1. vzdialenosť (a) medzi vonkajším obrysom prednej časti motorového vozidla a stredom mechanického spájacieho zariadenia (ťažný hák alebo návesová spojka); v prípade návesovej spojky s niekoľkými ťažnými bodmi musia byť uvedené minimálne a maximálne hodnoty (amin a amax),
			2. vzdialenosť (b) medzi stredom mechanického spájacieho zariadenia prívesu (závesného oka oja) alebo návesu (návesového čapu) a vonkajším obrysom zadnej časti prívesu alebo návesu; v prípade zariadenia s niekoľkými ťažnými bodmi musia byť uvedené minimálne a maximálne hodnoty (bmin a bmax).

Dĺžkou jazdnej súpravy je dĺžka motorového vozidla a prívesu alebo návesu umiestnených v priamke za sebou.

* + - 1. Hodnoty uvedené na štítku alebo doklade podľa § 5 ods. 1 tohto nariadenia vlády musia presne reprodukovať merania vykonané priamo na danom vozidle.

Vysvetlivka:

\*) Tieto informácie nie je potrebné opakovať, ak má vozidlo jediný štítok podľa § 5 ods. 1 písm. b) obsahujúci údaje o hmotnostiach, ako aj o rozmeroch.